[Местене на WordPress между директории или поддомейни на един и същ хостинг акаунт](/bg/kb/view/mestene_na_wordpress_mezhdu_direktorii_ili_poddomeyni_na_edin_i_sasht_hosting_akaunt "Местене на WordPress между директории или поддомейни на един и същ хостинг акаунт")

 Можете да използвате секцията WordPress във Вашия контролен панел, за да местите или копирате WordPress инсталации между директории или поддомейни на един и същ хостинг акаунт, следвайки следните стъпки:
1. Отворете подсекцията Списък с управлявани инсталации.
2. Намерете WordPress инсталацията в списъка и натиснете бутона  Редактирай за нея. Това ще ви отведе в страницата за управление на WordPress инсталацията.

3. Изберете желаните поддомейн и директория на акаунта, където искате да преместите WordPress. В същото време, ако желаете, можете да изберете различен домейн, да активирате HTTPS достъп, или да изберете префикс www. В списъка "Изберете домейн" ще намерите домейните асоциирани с акаунта.
4. Натиснете бутона Промени.
5. Ще бъдете попитани дали искате да преместите или да копирате WordPress инсталацията. Ако искате да запазите оригиналната инсталация на WordPress, моля натиснете Копирай. Новата и старата инсталации ще използват различни MySQL база и потребител. Ако искате да изтриете оригиналната инсталация, моля натиснете Премести. 

Ако старата и новата директории се застъпват, няма да имате опция да копирате WordPress, а само да го преместите.
В зависимост от размера на WordPress инсталацията, действията може да се извършат във фонов режим. 
Когато преместите или копирате WordPress в друга директория, се извършват следните действия:

Копират се, или се местят, файловете в новата директория.
Създават се нови MySQL база и потребител.
Копират се, или се местят, данните от старата база в новата.
Сменя се Site URL (WordPress Address) настройката.
Сменя се Home (Site Address) настройката.
Извършва се търсене и заместване в базата данни на стария адрес с новия.

Потребителите и паролите за преместената или копираната инсталация ще останат същите.
 